
EXTRAS
DECIZIE Nr. 4/17
din 30 septembrie 2026
or. Sîngerei
	

Cu privire la instituirea Comisiei speciale pentru examinarea cererilor și selectarea beneficiarilor de locuințe sociale construite în cadrul Proiectului de construcție a locuințelor pentru păturile social/economic vulnerabile II

	Având în vedere: Nota de fundamentare Cu privire la instituirea Comisiei speciale pentru examinarea cererilor și selectarea beneficiarilor de locuințe sociale construite în cadrul Proiectului de construcție a locuințelor pentru păturile social/economic vulnerabile II;
	În temeiul art. 43 alin. (1) lit. h) și alin. (2) al Legii privind administraţia publică locală nr. 436/2006, art. 59 alin. (3²) din Legea nr. 75/2015 cu privire la locuinţe, Legii nr. 100/2017 cu privire la actele normative, Ordinului nr. 75/2014 al Ministerului Dezvoltării Regionale și Construcțiilor cu privire la aprobarea Regulamentului cu privire la modul și condițiile de desfășurare a Proiectului de construcție a locuințelor pentru păturile social/economic vulnerabile II, cu modificările ulterioare,
Consiliul raional,  
D E C I D E:
1. Se instituie Comisia specială pentru examinarea cererilor și selectarea beneficiarilor de locuințe sociale construite în cadrul Proiectului de construcție a locuințelor pentru păturile social/economic vulnerabile II, în componența nominală prevăzută în Anexa nr. 1 la prezenta decizie.
2. Se stabilește că Comisia specială își va desfășura activitatea și exercita atribuțiile în conformitate cu Regulamentul cu privire la modul și condițiile de desfășurare a Proiectului de construcție a locuințelor pentru păturile social/economic vulnerabile II, aprobat prin Ordinul nr. 75/2014 al Ministerului Dezvoltării Regionale și Construcțiilor, cu modificările ulterioare. 
2.1. Lucrările de secretariat ale Comisiei vor fi asigurate de Secția Administrație Publică din cadrul Aparatului Președintelui raionului.
3. Se abrogă:
3.1. Pct. 2 și pct. 3, cu modificările ulterioare din Decizia nr. 5/17 din 29.06.2023 „Cu privire la aprobarea Regulamentului de funcționare a Comisiei consultative pentru domeniul locuințelor a Consiliului Raional Sîngerei și modul de atribuire a locuințelor sociale în raionul Sîngerei”;
3.2. Pct.1 din Decizia nr. 7/8 din 26.09.2024 „ Privind operarea modificărilor și completărilor la Anexa nr. 1 aprobată prin Decizia nr. 1/20 din 19.03.2015 “Cu privire la confirmarea listei beneficiarilor de locuințe sociale” (Blocul din str. Independenței, 75 A or. Sîngerei)”. 
4. Se stabilește că abrogarea prevederilor menționate la pct. 3 nu afectează, prin ele însăși, valabilitatea și efectele actelor administrative individuale emise anterior privind evidența și repartizarea locuințelor sociale, precum și drepturile și obligațiile născute în temeiul contractelor de locațiune încheiate cu beneficiarii, acestea urmând să producă efecte în condițiile legislației în vigoare și ale actelor juridice respective.
5. Se împuternicește Președintele raionului Sîngerei (dl Cristian CAINARIAN) să asigure condițiile organizatorice necesare pentru punerea în aplicare a prezentei decizii și desfășurarea activității Comisiei speciale, în limitele competențelor prevăzute de legislație.
6. Controlul asupra realizării prezentei decizii se pune în sarcina Președintelui Comisiei consultative pentru Învăţămînt, cultură, sport, tineret, ocrotirea sănătăţii, problemele sociale, turism şi culte (dna A. Tabarcea) și Președintelui Comisiei consultative pentru Construcţii, arhitectură, gospodărie comunală, energie şi protecţia mediului (dl V. Luca).
7. [bookmark: _GoBack] Prezenta decizie poate fi contestată la Judecătoria Bălți (sediul Central, str. Hotinului, nr. 43) în termen de 30 zile de la data publicării, potrivit prevederilor Codului Administrativ al Republicii Moldova nr. 116/2018.


Preşedinta şedinţei		                                                                                Alina TABARCEA


CONTRASEMNAT:
Secretara interimară a Consiliului raional                                                      Angela MIHALIUC

Conform originalului 
Secretară interimară a Consiliului raional	                                           Angela MIHALIUC







































                                                                                                                                             Anexa nr. 1                              	                                                                                                     la decizia Consiliului raional                                                                                                                                                                                           
                                                                                                                       nr. 4/17  din _30.09.2026


Componența niminală a Comisiei speciale pentru examinarea cererilor și selectarea beneficiarilor de locuințe sociale construite în cadrul Proiectului de construcție a locuințelor pentru păturile social/economic vulnerabile II
	1.
	Președintele 
Comisiei
	
	Președintele raionului Sîngerei, dl Cristian CAINARIAN;

	2.
	Vicepreședintele Comisiei
	
	Primarul orașului Sîngerei, dl Arcadie COVALIOV;

	3.
	Membru
	
	Șefă a Serviciului Asistență Socială Comunitară din cadrul Structurii 
Teritoriale de Asistență Socială Sîngerei, ATAS Nord-Vest, dna Ana CEH; 

	4.
	Membru
	
	Șefă a Serviciului Financiar, contabilă-șefă, dna Ala DOAGĂ; 

	5.
	Membru
	
	Membru, Asociația Obștească „Asociația Nevăzătorilor din Moldova”-
reprezentant al organizațiilor necomerciale/asociații obștești ale
persoanelor cu dezabilități, dl Nicolae ROPOT;

	6.
	Membru
	
	Președintă, „FUNDAȚIA COPĂCENI – VDR” - dna Maria BAJURA;

	7.
	Membru
	
	Consilier din cadrul Consiliului local Sîngerei  ___________

	8.
	Membru
	
	Consilier din cadrul Consiliului raional Sîngerei – dl Gheorghe CAZACU;

	9.
	Membru
	
	Consilier din cadrul Consiliului raional Sîngerei – dl Igor STARÎI;

	10.
	Membru
	
	Consilier din cadrul Consiliului raional Sîngerei – dl Vasile LUCA;

	11.
	Membru
	
	Persoana responsabilă de ținerea Registrului de evidență a cererilor 
de locuințe sociale, dna Eugenia CUCOȘ


Notă: În caz de necesitate, la ședințele Comisiei pot fi invitați, fără drept de vot, reprezentanți ai subdiviziunii responsabile de domeniul juridic, precum și șefii de secții, servicii sau reprezentanți ai subdiviziunilor Consiliului raional și ai instituțiilor publice relevante pentru activitatea Comisiei, în conformitate cu pct. 11 din Regulamentul aprobat prin Ordinul nr. 75/2014.

